ז' בחשוון תשס"ז
29 באוקטובר 2006
1093
לכבוד

יו"ר הכנסת, ח"כ איציק דליה
גברתי היושבת ראש,

אבקש להעלות על סדר יומה של הכנסת הצעה דיון מהיר  בנושא:

הפסקת תקצוב המכינות הקדם צבאיות 
דברי הסבר:

המכינות הקדם צבאיות,כעשרים ושמונה מוסדות, המונים למעלה מאלף וחמש מאות תלמידים, מתוקצבות זה שש שנים- על בסיס החלטת ממשלה, כחלק מבסיס התקציב של משרד החינוך.בחודשיים שחלפו, לא קיבלו המכינות אגורה. בירור קצר העלה כי המשנה ליועמ"ש לממשלה, מר אמנון דה הרטוך, הורה לעצור את התקצוב בטענה כי הקריטריונים לתקצוב המכינות לא מסודרים. עצירת התקציבים באופן שרירותי ומפתיע, ללא דיון וללא התראה, העמיד את רוב המכינות בפני הלנת שכר למאות עובדים- וחלקן אף בפני סכנה קיומית מכיוון שתקציבי משה"ח מהווים לעיתים למעלה ממחצית הכנסות המכינות. יש לציין כי תרומתם של המכינות הקדם צבאיות ובוגריהם לצה"ל הינו רב ומשמעותי כפי שניתן היה להיווכח במלחמה האחרונה. לפיכך אבקש לקיים דיון מהיר ומיידי בוועדת החינוך שיורה לאלתר על המשך התמיכה כפי שהייתה בשנים האחרונות ועד לאוגוסט 2006.
בכבוד רב,

חבר הכנסת סער גדעון
